Համաձայնագիրը նպատակ ունի խորացնել համագործակցությունը Կողմերի միջև` տնտեսական կյանքի տարբեր բնագավառներում: Պայմանավորվող կողմերը համաձայնել են համագործակցել փոխադարձ հետաքրքրություն ներկայացնող այնպիսի հարցերի շուրջ, ինչպիսիք են. կանոնավոր քաղաքական երկխոսության հաստատումը, ապրանքային առևտուրը, ձեռնարկատիրական գործունեությունը և ներդրումները, ապօրինի գործողությունների և անօրինական ներգաղթի կանխման ու վերահսկման հարցերով համագործակցությունը, տեխնիկական օգնության բնագավառում ֆինանսական համագործակցությունը: Համաձայնագրի Կողմերը պարտավորվել են համագործակցել նաև այնպիսի բնագավառներում, ինչպիսիք են` գյուղատնտեսությունը, էներգետիկան, տրանսպորտը, մաքսային, շրջակա միջավայրի պահպանության, սոցիալական ոլորտները և այլն: